Lav et referat af nedenstående tekst:

Tekst:
En 21-årig mand fra Albertslund ved København blev torsdag idømt to og et halvt års fængsel for voldtægt mod en jævnaldrende kvinde i Aalborg. Alberto David Andersen Orfila erkendte i retten voldtægten, og der var desuden dna-spor, som knyttede ham til forbrydelsen, skriver nordjyske.dk. Den 21-årige kvinde var natten til 1. april på vej hjem fra en tur i byen, da hun på Toldbod Plads pludselig blev grebet bagfra af en mand. Han væltede hende om på gaden, trak hendes gamachebukser af hende og udsatte hende for fuldbyrdet voldtægt. I begyndelsen af juni lykkedes det politiet at finde frem til den 21-årige, der siden har siddet varetægtsfængslet. Foruden fængselsstraffen skal han betale kvinden godt 70.000 kroner i erstatning. /ritzau/

Referat:
I april blev en ung kvinde voldtaget på åben gade i Aalborg. Torsdag fik gerningsmanden sin dom.